Santuari de la Misericòrdia - Fires, festes, oci i llocs per visitar.
El Santuari de la Mare de Déu de la Misericòrdia , projectat per l’arquitecte Francesc Daniel Molina Casamajó, és un dels edificis més emblemàtics i singulars de Canet de Mar que es va aixecar amb diners d’americanos o indians, d’entre els que destaca Carles Pascual Puig, de qui porta el nom el carrer.
Entre 1853 i 1857, doncs, s’erigí aquest majestuós Santuari de la Misericòrdia, exponent de la devoció mariana del canetencs , essent una de les primeres construccions d’estil neogòtic de Catalunya i constituint una vertadera joia del corrent romàntic de l’època.
Aquestes característiques neogòtiques es poden apreciar a la façana, on destaquen l’arc gòtic que emmarca l’entrada del temple o la rosassa de grans dimensions que presideix la façana i a l’interior del temple a les arcuacions apuntades o els vitralls dels finestrals.
Durant la guerra civil el temple sofrí greus desperfectes a causa de l’incendi que patí. Aquest fet provocà que l’interior del temple canviés substancialment, doncs el foc afectà tota l’ornamentació de fusta, les pintures, la coberta i la imatge de la verge.
Per tal d’intentar restablir una mica l’aspecte original del santuari, entre 1997 i 2001, es van refer les pintures intentant imitar les antigues. El santuari encara avui dia conserva el seu carisma com a lloc que moltes parelles escullen per casar-se, gaudint d’aquesta popularitat a tot el Maresme.
Com arribar a Santuari de la Misericòrdia ?